**РАЗДЕЛ V:**

**ДОГОВОР С ГАРАНТИРАН РЕЗУЛТАТ**

**/проект/**

№…………………

Днес …………...2018 год., в гр. Елин Пелин между:

Община Елин Пелин със седалище и адрес на управление: гр. Елин Пелин, пл. „Независимост“ № 1, ЕИК 000776242, представлявано от доц. Ивайло Петров Симеонов в качеството му на Кмет и …………… - Главен счетоводител на общината, наричан накратко по-нататък **ВЪЗЛОЖИТЕЛ**, от една страна,

и

…………………………………………………, със седалище гр. …………………….……, ул.……………………………………, тел: ..……, Булстат № . ………………, представлявана от ………………………………………………………с ЕГН ……………………………, наричан по-нататък **ИЗПЪЛНИТЕЛ**, от друга страна,

на основание чл. 112, ал. 1 от Закона за обществените поръчки и в изпълнение на Решение №............../........2018 г. на кмета на община Елин Пелин за определяне на изпълнител в процедура за възлагане на обществена поръчка с предмет: Внедряване на енергоспестяващи мерки, модернизация и ремонт на уличното осветление в шест населени места от община елин пелин: гр. Елин Пелин, с. Гара Елин Пелин, с. Нови хан, с. Равно поле, с. Мусачево и с. Лесново, чрез сключването на договор с гарантиран резултат (ЕСКО), се сключи настоящият договор, с който страните се споразумяха за следното:

1. **ПРЕДМЕТ НА ДОГОВОРА:**

**Чл.1.** (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни wнедряване на енергоспестяващи мерки, модернизация и ремонт на уличното осветление в шест населени места от община елин пелин: гр. Елин Пелин, с. Гара Елин Пелин, с. Нови хан, с. Равно поле, с. Мусачево и с. Лесново, чрез сключването на договор с гарантиран резултат (ЕСКО)

(2) Изпълнението на предмета на договора е разделен на два етапа:

**Eтап 1** Подмяната на уличните осветителни тела с вградена интелигентност по отношение на димиране в пет от населените места на общината (с.Гара Елин Пелин, с.Нови Хан, с.Равно Поле, с.Мусачево и с.Лесново) с нови LED улични осветителни тела, подмяната на уличните осветителни тела и изграждане на интелигентна система за контрол и управление на уличното осветление в гр.Елин Пелин и изготвяне на карти с географска информационна система /ГИС/ с координати и технически данни на всеки от подменените осветители, с цел последващ контрол, управление и поддръжка, включително осигуряване на финансиране.

**Етап 2** Mониторинг на енергийното потребление на обекта/ите с отчитане на гарантирания енергоефективен резултат от изпълнените дейности и изплащане от ВЪЗЛОЖИТЕЛЯ на вложената от ИЗПЪЛНИТЕЛЯ инвестиция.

**ІІ. ДЕФИНИЦИИ НА ПОНЯТИЯТА В ДОГОВОРА:**

**Чл.2.** За еднозначното тълкуване на отделните термини, използвани в настоящия договор, страните приемат за валидни за целия срок на Договора следните определения:

1. ЕНЕРГОЕФЕКТИВНИ МЕРОПРИЯТИЯ са всички планови, технически, технологични или други дейности на ИЗПЪЛНИТЕЛЯ, които водят до постигане предмета на Договора.
2. ГАРАНТИРАНО ГОДИШНО ПОТРЕБЛЕНИЕ НА ЕНЕРГИЯ, по смисъла на настоящия договор, представлява изчисленото и гарантирано от ИЗПЪЛНИТЕЛЯ годишно потребление на енергия за сградите, след изпълнение на енергоспестяващите мероприятия.
3. СТОЙНОСТ НА ГАРАНТИРАНИТЕ ГОДИШНИ РАЗХОДИ ЗА ЕНЕРГИЯ, по смисъла на настоящия договор, представлява изчислената и гарантирана от ИЗПЪЛНИТЕЛЯ финансова стойност на гарантираното годишно потребление на енергия.
4. ДОСТИГНАТО ГОДИШНО ПОТРЕБЛЕНИЕ НА ЕНЕРГИЯ, по смисъла на настоящия договор, представлява достигнатото годишно потребление на електрическа енергия за сградите, след изпълнени енергоспестяващи мероприятия.
5. СТОЙНОСТ НА ДОСТИГНАТО ГОДИШНО ПОТРЕБЛЕНИЕ НА ЕНЕРГИЯ ОТ СГРАДИТЕ, по смисъла на настоящия договор, представлява достигнатото годишно потребление на топлинна и електрическа енергия, след изпълнени енергоспестяващи мероприятия.
6. КОЕФИЦИЕНТ НА ЕФЕКТИВНОСТ е отношението между гарантираното годишно потребление на енергия, в КWh и достигнатото годишно потребление на енергия, в КWh. Коефициентът на ефективност се изчислява съгласно приложената към настоящия договор "Методика за отчитане на гарантирания резултат*” (Приложение № 3).*
7. ПЕРИОД НА ИЗПЛАЩАНЕ по смисъла на настоящия договор е периода от време, през който ВЪЗЛОЖИТЕЛЯ ще изплаща на ИЗПЪЛНИТЕЛЯ, на едномесечни вноски стойността на договора, включваща - инвестиционните разходи, лихвата върху тях и ДДС, описани в Ценовото предложение на ИЗПЪЛНИТЕЛЯ *(Приложение № 2)* и Погасителен план *( Приложение № 4)*.
8. ИНВЕСТИЦИЯ по смисъла на настоящия договор е стойността на извършените от ИЗПЪЛНИТЕЛЯ разходи за реализирането на дейностите предмет на поръчката.

**III. СПЕЦИФИЧНИ ИЗИСКВАНИЯ ЗА ИЗПЪЛНЕНИЕ. ДЕФИНИРАНЕ НА ГАРАНТИРАНИЯ РЕЗУЛТАТ**

**Чл.3.** Енергоефективните мероприятия ще бъдат извършени при спазване на долупочените условия:

1. Да са съобразени с конкретните дадености на обекта/ите и условия на неговото ползване.

2. След изпълнение на СМР, няма да се причинят неприсъщи експлоатационни разходи на ВЪЗЛОЖИТЕЛЯ.

**Чл.4.** Страните се договарят, че при изпълнението на енергоефективните мероприятия и отчитането на гарантирания резултат, с произтичащите от това ангажименти за тях през периода на изплащане на инвестицията, ще се съблюдават и прилагат следните технико-икономически показатели:

1. Базисно годишно потребление на енергия от **1 657 736**  **кWh/год;**
2. Гарантирано годишно потребление на енергия не повече от **……….. кWh/год**;
3. Стойност на гарантираното годишно потребление на енергия не повече от **…………лв./ с думи/ без включено ДДС** за година, при цени на енергоносителите, към 2015 г., съгласно Доклада за енергийна ефективност ;
4. Гарантирана годишна икономия на енергия, определена спрямо базисното годишно потребление на енергия, не пo-малко от **1361016.80 кWh/год;**
5. Стойност на гарантираната годишна икономия на енергия е не по малко от **……………..лв./с думи/ без включено ДДС** за година, при цени на енергоносителите, към 2015г., съгласно Доклада за енергийна ефективност;
6. Стойността на технико-икономическите показатели, дефинирани в чл. 4, са определени при режим съгласно посочените в Докладите за обследване за енергийна ефективност;
7. При промяна на изходните експлоатационни параметри на обектите, с цел защита на своите интереси, ВЪЗЛОЖИТЕЛЯ и ИЗПЪЛНИТЕЛЯ се договарят, при представяне на аргументирано искане от една от двете страни, да преизчислят стойностите на технико-икономическите показатели, дефинирани в ал 1. Преизчислението на показателите и аргументите за това се отразяват в протокола, който страните подписват по реда на чл.12, ал.2.

**Чл.5.** Страните се съгласяват, че за постигането на показателите, посочени в чл. 4 на настоящия договор, ИЗПЪЛНИТЕЛЯТ поема изцяло финансовия, търговския и техническия риск.

**Чл.6.** Поемане на финансовия и техническия риск от страна на ИЗПЪЛНИТЕЛЯ означава, че той поема задължението да компенсира ВЪЗЛОЖИТЕЛЯ, в случаи на превишаване на гарантираното годишно потребление на енергия за обекта, включено в предмета на договора и недостигане на гарантираната годишна икономия на енергия за него.

**ІV. ФИНАНСИРАНЕ:**

**Чл.7.** (1) ИЗПЪЛНИТЕЛЯТ финансира със собствени средства инвестицията в размер на **…………….лв.без ДДС /………………….. и ……..ст./** за Договора;

(2) Срокът на изплащане на инвестицията от ВЪЗЛОЖИТЕЛЯ за обектите е **…… години,** съгласно ценовото предложение на ИЗПЪЛНИТЕЛЯ**.**

**Чл.8.** Страните се договарят, че в процеса на изпълнение на договора са допустими отклонения от посочените инвестиционни разходи в рамките на предвиденият обем, при условие, че не се променя общата стойност на инвестицията за него.

**Чл.9.** Страните се договорят, че пълният обем на инвестицията ще бъде възстановяване и изплащане от ВЪЗЛОЖИТЕЛЯ на ИЗПЪЛНИТЕЛЯ, с предвидени от страна на ВЪЗЛОЖИТЕЛЯ средства.

**Чл.10.** Страните се договарят, че за целия срок на изплащане ВЪЗЛОЖИТЕЛЯТ, ще осигурява и предоставя ежегодно на ИЗПЪЛНИТЕЛЯ средства, съгласно условията на раздел V от настоящия договор.

1. **ЦЕНА И НАЧИН НА ПЛАЩАНЕ**

**Чл. 11. (1)** Цената за изпълнение на договора възлиза на **…………………….. лв. без ДДС / ………………………………..ст./**, като се формира от стойността на енергийно ефективните мерки, в размер на **……………….лв. без ДДС** **/……………… лева и ………ст./**, стойността на лихвата, в размер на **………………лв.без ДДС / ……………………………… лева и …….ст./**, изчислена при ……….. % годишен процент на оскъпяване, определена за срок от **….. години**, съгласно Ценовото предложение на ИЗПЪЛНИТЕЛЯ /Приложение № 2/ и Погасителен план /Приложение № 4/.

**Чл.12.** (1) Страните се договарят, че ВЪЗЛОЖИТЕЛЯТ ще изплаща ежегодно на ИЗПЪЛНИТЕЛЯ цената, определена в чл. 11, ал.1, на Договора, съгласно „Погасителен план“ на части, до размера на постигнатия гарантиран резултат съобразно стойността на постигнатия „коефициент на ефективност”.

(2) Първата вноска ще се плати до десето число на месеца следващ месеца на подписване на Приемателно – предавателния протокол за приемане на СМР. Заедно с първата вноска ВЪЗЛОЖИТЕЛЯТ изплаща и 100 % от стойността на ДДС за окончателно приетите СМР.

(3) Ежегодно, ВЪЗЛОЖИТЕЛЯТ и ИЗПЪЛНИТЕЛЯТ, с двустранно подписанпротокол установяват, съгласно "Методика за отчитане на гарантирания резултат", стойността на "коефициента на ефективност" и изпълнението на гарантирания резултат за обектите, както и необходимостта от извършване на компесационно или авансово плащане за него.

1. При стойност на „коефициента на ефективност" за обекта, равна или по-висока от единица, страните приемат, че през изтеклата мониторингова година гарантирания резултат от договора за обектите е постигнат.

2. При стойност на "коефициента на ефективност" за обект, по ниска от единица, ИЗПЪЛНИТЕЛЯ компенсира ВЪЗЛОЖИТЕЛЯ поради непостигнат гарантиран резултат за обектите, през изтеклата мониторингова година.

(3) Стойността на плащанията по ал. 2, т. 1 и т. 2, за обектите, се определят както следва:

1. Отрицателните финансови стойности на разликата между стойността на гарантираното годишно потребление на енергия от обекта и стойността на достигнатото годишно потребление на енергия от обектите*,* са за сметка на ИЗПЪЛНИТЕЛЯ, като изчислената сума в лева представлява компенсация за ВЪЗЛОЖИТЕЛЯ.

2. Положителната финансова стойност на разликата между стойността на гарантираното годишно потребление на енергия от обектите и стойността на достигнатото годишно потребление на енергия от обектите, се предоставя от ВЪЗЛОЖИТЕЛЯ на ИЗПЪЛНИТЕЛЯ, като сумата в лева, полагаща се по реда на тази точка за ИЗПЪЛНИТЕЛЯ, представлява заплащане по договора като авансова вноска за следващата година.

(4) Страните се задължават в 30 *(тридесет)* дневен срок от подписване на Протокола по ал. 2 за обекта да извършат компенсационното плащане по договора, в зависимост от стойността на "коефициента на ефективност" за обектите и съобразявайки се с изчислените за него финансови стойности на компенсацията за ВЪЗЛОЖИТЕЛЯ или авансова вноска за ИЗПЪЛНИТЕЛЯ.

**Чл.13.** Сумите по чл.12, ал. 1 се изплащат не по-късно от двадесето число на текущия месец, по банков път, срещу издадена от ИЗПЪЛНИТЕЛЯ фактура.

**Чл.14.** ВЪЗЛОЖИТЕЛЯТ превежда на ИЗПЪЛНИТЕЛЯ всяка една от сумите по чл. 12, ал. 1 в продължение на **………години**.

**Чл.15.** (1) Първото месечно плащане на всяка една от сумите по чл. 12, ал. 1, ще бъде извършено до двадесето число на месеца, следващ датата на въвеждане на последния от обектите в експлоатация , при наличие на двустранно подписан приемо -предавателен протокол, съгл. чл.20.

(2) Сумите по чл.12, ал.1, ВЪЗЛОЖИТЕЛЯ изплаща дължимото към ИЗПЪЛНИТЕЛЯ с платежно нареждане, по банковата сметка на ИЗПЪЛНИТЕЛЯ.

Банка:

Банкова сметка: BIC:…………………………, IBAN:……………………………………

1. **СРОКОВЕ ЗА ИЗПЪЛНЕНИЕ НА ДОГОВОРА**

**Чл.16**. Срокът за изпълнение на договора включва:

1. За **Етап 1** на договора - …………… календарни дни.

2. За **Етап 2**на договора - *……… години*, считано от приемане на изпълнението на **Етап 1**.

**Чл.17.** (1) Срокът за изпълнение на **Етапите**, започва да тече от датата на подписване на договора.

(2) Срокът за изпълнение на **Етапите** от договора може да бъдат коригиран, по взаимно съгласие от страните, както следва:

1. При настъпване на трайно неблагоприятни климатични условия, възпрепятстващи качественото изпълнение на строително-монтажните работи и спазването на установените технологии, по предложение на ИЗПЪЛНИТЕЛЯ същите може да бъдат преустановени до последваща благоприятна промяна на метеорологичната обстановка, като крайният срок за изпълнение на **Етап 1** се удължава с броя на календарните дни, през които строително-монтажните работи на обектите са били временно прекратени, вследствие на лоши климатични условия.

1. При удължаване на срока за съгласуване, от страна на ВЪЗЛОЖИТЕЛЯ, на готовите работни проекти с компетентните контролни органи, извън нормативно установения за това срок.
2. При неосигуряване от ВЪЗЛОЖИТЕЛЯ на ИЗПЪЛНИТЕЛЯ, на необходимата информация и достъп до обектите.

**Чл.18.** Срокът за **Етап 2** от договора, започва да тече от датата на подписване на протокола по чл. 20 за завършени дейности от **Етап 1** на договора.

**Чл.19.** Забавянето на СМР работи, което няма да доведе до забавяне в крайния срок за изпълнение на договора, не е основание за носене на отговорност от ИЗПЬЛНИТЕЛЯ.

**Чл.20. (1)** Приеманeто на резултатите от изпълнението на дейности от Етап 1 за обектите, се извършва с приемо-предавателни протоколи.

(2) Протоколът за **Етап 1** се подписва след приключване на СМР за всички обекти.

1. **ПРАВА И ЗАДЪЛЖЕНИЯ НА ВЪЗЛОЖИТЕЛЯ:**

**Чл. 21.** ВЪЗЛОЖИТЕЛЯТ има следните задължения при изпълнение предмета на договора:

1. да осигури, в съответствие с условията на настоящия договор, административно, организационно и друго необходимо съдействие за реализиране на договора.
2. да предоставя на ИЗПЪЛНИТЕЛЯ необходимите входни, а в последствие и допълнителни данни, за извършването на работата по договора, необходими за точно и качествено изпълнение на инженеринга.

3. да предоставя на ИЗПЪЛНИТЕЛЯ достъп до обектите за целия срок на действие на Договора.

4. за целия срок на действие на Договора да планира и осигурява ежегодно средства в размер, достатъчен да покрие плащанията по договора и текущата издръжка на сградите.

5. без предварително съгласуване с ИЗПЪЛ­НИТЕЛЯ да не сключва договори или споразумения с други физически или юридически лица, изпълнението на които биха могли да повлияят неблагоприятно върху резултатите от поетите с този договор от ИЗПЪЛНИТЕЛЯ задължения.

6. без предварително съгласуване с ИЗПЪЛНИТЕЛЯ да извършва реконструкции, модернизации и подмяна на монтираните и модернизирани съоръжения и инсталации на обектите.

7. да приеме изпълнението, ако е в рамките на договореното с настоящия ДОГОВОР.

8. след изпълнението на поръчката да осигури използването на осветлението, с грижата на добър стопанин и в съответствие с инструкциите и предписанията за експлоатация издадени от ИЗПЪЛНИТЕЛЯ, както и да поддържа в изправност и добро състояние монтираното оборудване, съоръжения и инсталации.

9. да осигури независим строителен надзор (консултант), съгласно разпоредбите на ЗУТ, ако това е задължително или Инвеститорски контрол.

10. при аргументирано искане от страна на ИЗПЪЛНИТЕЛЯ, да приеме коригиране срока за изпълнение на **Етап 1**, съгласно чл.7, ал.2 на договора.

11. да съгласува с ИЗПЪЛНИТЕЛЯ, предварително и в писмена форма, промяната в предназначението и режима на ползване на осветление.

12. в случаи на промяна на предназначението и/или режима на експлоатация на осветлението и при представено аргументирано искане от ИЗПЪЛНИТЕЛЯ, да приеме преизчисляване на стойността на технико-икономическите показатели посочени в чл. 4 на договора.

13. при поискване от ИЗПЪЛНИТЕЛЯ, да осигури свой представител и участва съвместно с ИЗПЪЛНИТЕЛЯ в инспекцията на обектите, с цел установяване спазването на изискванията на настоящия договор.

**Чл. 22.** ВЪЗЛОЖИТЕЛЯТ има следните права при изпълнение предмета на договора:

1. във всеки момент от изпълнението на договора да извършва контрол относно качеството на изпълнение на отделните енергоефективни мероприятия и съпътстващите ги ремонтно-възстановителни работи, влаганите материали и етапите на изпълнение, без с това да пречи на оперативната самостоятелност на ИЗПЪЛНИТЕЛЯ.
2. при неизпълнение от страна на ИЗПЪЛНИТЕЛЯ на задължението му за инвестиране на сумите по чл. 7, да определи допълнителен срок за изпълнение на задължението и да предяви претенция за намаляване цената на договора по чл.11, в частта инвестиция, с процента, с който ИЗПЪЛНИТЕЛЯТ не е достигнал общия размер на инвестицията за обектите.
3. при установяване на недостатъци, при приемане на резултата от извършените енергоефективни дейности и съпътстващите ги ремонтно-възстановителни работи, да поиска отстраняването им за сметка на ИЗПЪЛИТЕЛЯ, в допълнително уговорен между страните срок.

4. да заплати цената на договора, съгласно Погасителния план*,* преди изтичане на срока за изплащане, като бъде намалена сумата на лихвите за периода на предсрочно погасяване на инвестицията, като за това си действие не търпи неустойки.

5. в случаи на промяна на предназначението и/или режима на експлоатация на осветлението да представи аргументирано искане до ИЗПЪЛНИТЕЛЯ, за преизчисляване на стойността на технико-икономическите показатели посочени в чл. 4, на договора.

1. **ПРАВА И ЗАДЪЛЖЕНИЯ НА ИЗПЪЛНИТЕЛЯ:**

**Чл. 23.** ИЗПЪЛНИТЕЛЯТ има следните задължения при изпълнение предмета на договора:

1. да спазва всички срокове за изпълнение, така както са уговорени в Договора и приложенията към него.

2. да изпълни енергоефективните мероприятия и съпътстващите ги ремонтно-възстановителни работи, съгласно техническите параметри заложени в Договора и приложенията към него, без дефекти и недостатъци.

3. да осигури необходимите технически съоръжения за реализиране на енергоефективните дейности и съпътстващите ги ремонтно-възстановителни работи.

4. да използва качествени материали, конструкции и изделия, отговарящи на изискванията на БДС, проектната документация и техническите спецификации при изпълнение на отделните енергоефективни мероприятия и съпътстващите ги ремонтно-възстановителни работи, като при поискване трябва да представя съответните сертификати и декларации за съответствие.

5. носи всякакви свързани с изпълнението на договора рискове до момента на редовното предаване на цялата изработка на ВЪЗЛОЖИТЕЛЯ с приемо-предавателен протокол за завършен **Етап 1** на договора.

6. отговаря в пълен размер за трудовата безопасност и здравословните условия на труд на работниците и служителите си по време на строително - монтажните работи и осигурява тяхното оборудване със средствата за охрана на труда.

7. да определи свой квалифициран специалист, който да следи за изпълнението на договора и да отговаря за контактите с ВЪЗЛОЖИТЕЛЯ, като го уведоми в рамките на пет работни дни от подписване на настоящия договор.

8. да уведомява писмено ВЪЗЛОЖИТЕЛЯ винаги, когато съществува опасност от забавяне или нарушаване на Графика за изпълнение, както и за всяка промяна, която може да повлияе върху изпълнението, на което ида е договорно задължение.

9. за целия срок на **Етап 1** да предоставя на ВЪЗЛОЖИТЕЛЯ достъп до обектите за осъществяване на контрол по изпълнението.

10. след приключване на строително-монтажните работи да предаде обектите на ВЪЗЛОЖИТЕЛЯ в добро техническо състояние и добър външен вид с приемо-предавателен протокол.

11. да обучи експлоатационния персонал на ВЪЗЛОЖИТЕЛЯ за работа с предвидените за инсталиране и модернизиране системи и инсталации, както и да предостави необходимите за това инструкции и ръководства.

12. да приеме плащане на цената на договора, съгласно Погасителния план*,* преди изтичане на срока за изплащане.

13. в случаи на промяна на предназначението и/или режима на експлоатация на осветлението и при представено аргументирано искане от ВЪЗЛОЖИТЕЛЯ, да приеме преизчисляване на стойността на технико-икономическите показатели посочени в чл. 4 на договора.

**Чл. 24.** ИЗПЪЛНИТЕЛЯТ има следните права при изпълнение предмета на договора:

1. в случаи на промяна на предназначението и/или режима на експлоатация на осветлението да представи аргументирано искане до ВЪЗЛОЖИТЕЛЯ, за преизчисляване на стойността на технико-икономическите показатели посочени в чл. 4, ал. 1, ал. 2 и ал. 3 на договора,

2. да поиска коригиране на срока за приключване на **Етап 1**, съгласно разпоредбите на чл, 17, ал. 2 от договора.

3. по всяко време от действието на настоящия договор, да поиска от ВЪЗЛОЖИТЕЛЯ да определи свой представител за съвместно обследване на обектите, с цел установяване спазването на изискванията на договора. За констатираното се изготвя и подписва от страните протокол.

1. **ГАРАНЦИЯ ЗА ДОБРО ИЗПЪЛНЕНИЕ:**

**Чл. 25.** (1) ИЗПЪЛНИТЕЛЯТ предоставя гаранция за добро изпълнение в размер на 1 % от цената по чл. 7 , ал. 1 на договора. Гаранцията се предоставя под формата на парична сума, внесена по банковата сметка на ВЪЗЛОЖИТЕЛЯ, банкова гаранция или застраховка, която обезпечава изпълнението чрез покритие на отговорността на ИЗПЪЛНИТЕЛЯ.

(2) Гаранцията по ал. 1 предоставена под формата на парична сума или банкова гаранция може да се предостави от името на ИЗПЪЛНИТЕЛЯ за сметка на трето лице – гарант.

(3) ИЗПЪЛНИТЕЛЯТ избира сам формата на гаранцията за изпълнение. Разходите по обслужване на гаранциите са за сметка на ИЗПЪЛНИТЕЛЯ..

**Чл. 26.** ВЪЗЛОЖИТЕЛЯТ освобождава горепосочената гаранция в 10 *(десет)* дневен срок след датата на подписване на приемо-предавателния протокол по чл. 20, ал. 1 за завършен **Етап 1** на Договора след писмено искане от страна на ИЗПЪЛНИТЕЛЯ.

**X. ГАРАНЦИОННИ И РЕКЛАМАЦИОННИ СРОКОВЕ:**

**Чл. 27** (1) Гаранционните срокове за извършените строителни работи по договора са съобразно действащата Наредба №2/2003г. на МРРБ за въвеждане в експлоатация на строежите и минималните гаранционни срокове за всички видове строителни, монтажни и довършителни работи. Гаранционният срок на инсталираните съоръжения е съгласно гаранционните срокове дадени от производителя, вносителя или доставчика на съответното съоръжение, но не по-малко от ……………..години.

(2) Гаранционните срокове за обекта, започват да текат от датата на подписване на приемо-предавателния протокол за него по чл. 20, ал. 1 от договора.

**Чл. 28.** ИЗПЪЛНИТЕЛЯТ осигурява гаранционно обслужване на съоръженията и инсталациите, монтирани в резултат на изпълнените енергоефективни дейности и съпътстващите ги ремонтно-възстановителни работи, в рамките на гаранционния срок.

**Чл. 29.** (1)ВЪЗЛОЖИТЕЛЯТ е длъжен незабавно, в писмен вид, да извести ИЗПЪЛНИТЕЛЯ за възникнали дефекти. Претенциите трябва да съдържат подробно и добре обосновано описание на случая и актуалните искания на ВЪЗЛОЖИТЕЛЯ. В писмената рекламация се посочва датата на преговорите, на която ще се обсъи основателността на рекламацията, срокът и начинът за нейното отстраняване.

(2) Основателността на претенцията се установява на определената от ВЪЗЛОЖИТЕЛЯ среща, чрез двустранно подписан констативен протокол

**Чл. 30**. ИЗПЪЛНИТЕЛЯТ отстранява дефектите в минимално необходимия и възможен технологичен срок, определен в протокола по чл. 29, ал. 2. Стойността на възстановителните работи е за сметка на ИЗПЪЛНИТЕЛЯ, освен ако дефектите са породени или възникнали вследствие на непреодолима сила, действия и/или бездействия на трети неупълномощени лица, както и при неправилна експлоатация на монтираните и модернизирани съоръжения и инсталации. В тези случаи стойността на възстановителните работи е за сметка на ВЪЗЛОЖИТЕЛЯ.

**ХІ. ПРЕКРАТЯВАНЕ И РАЗВАЛЯНЕ ВА ДОГОВОРА:**

**Чл. 31.** Договорът се прекратява с изпълнение на поетите от страните задължения.

**Чл. 32.** Договорът може да бъде развален с 10 *(десет)* дневно писмено предизвестие, отправено от изправната към неизправната страна, в случай на виновно неизпълнение от страна на ВЪЗЛОЖИТЕЛЯ или ИЗПЪЛНИТЕЛЯ на някое от основните задължения, посочени в чл. 7, чл.11, чл. 13, чл.14, чл.15 и чл.16, продължило повече от 3 */три/* месеца.

**Чл. 33.** При разваляне на договора, страните подписват констативен протокол за степента на изпълнение на договора. Констативният протокол служи като доказателство за вложените до момента средства за изпълнението на поетите с договора задължения, които подлежат на възстановяване на страната, която ги е направила в 10 *(десет)* дневен срок от датата на разваляне.

**Чл. 34**. При едностранно прекратяване на договора от ВЪЗЛОЖИТЕЛЯ без вина на ИЗПЪЛНИТЕЛЯ, преди приключване на дейностите от **Етап 1**, ВЪЗЛОЖИТЕЛЯТ следва /да заплати на ИЗПЪЛНИТЕЛЯ изпълненото до момента от предмета на договора и неустойка в размер на 20 % от цената по чл. 11.

**Чл.35**. При едностранно прекратяване на договора от ИЗПЪЛНИТЕЛЯ без вина на ВЪЗЛОЖИТЕЛЯ, преди приключване на дейностите от **Етап 1**, ИЗПЪЛНИТЕЛЯТ следва да заплати на ВЪЗЛОЖИТЕЛЯ СТОЙНОСТТА на неизвършените дейности до този момент от Етап 2 и неустойка в размер на 20 % от цената по чл.11 на този договор.

**XII. ОТГОВОРНОСТИ И САНКЦИИ ПРИ НЕИЗПЪЛНЕНИЕ НА ДОГОВОРНИТЕ ЗАДЪЛЖЕНИЯ:**

**Чл. 36**. Страните носят имуществена отговорност за неизпълнение, за забавено или лошо изпълнение на поетите с този договор задължения.

**Чл. 37**. При неизпълнение на задълженията си по отношение на сроковете по чл. 16 ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,5 % *(нула цяло и пет десети процента)* от стойността на неизпълнените енергоефективни мероприятия, за всеки просрочен ден, но не повече от 10 % *(10 процента)* от нея.

**Чл. 38**. При забава на плащанията по настоящия договор ВЪЗЛОЖИТЕЛЯТ дължи на ИЗПЪЛНИТЕЛЯ неустойка в размер на 0,5 % *(нула цяло и пет десети процента)* от стойността на неизплатената сума, за всеки просрочен ден, но не повече от 10 % *(10 процента)* от нея.

**Чл. 39**. При неспазване задълженията на ВЪЗЛОЖИТЕЛЯ в резултат на което се създават предпоставки за нарушаване на нормалното/обичайното функциониране на осветлението и невъзможност за постигане и/или точно отчитане на технико-икономическите показатели за него, дефинирани в чл. 4 от настоящия договор, се приема, че достигнатата годишна икономия на енергия от обекта е равна на гарантираната годишна икономия на енергия и коефициента на ефективност е единица.

* + 1. **ХIII.**  **НЕПРЕДВИДЕНИ И ИЗКЛЮЧИТЕЛНИ ОБСТОЯТЕЛСТВА**

**Чл. 40.** (1) Страните по настоящия договора не дължат обезщетение за претърпени вреди и загуби, в случай че последните са причинени от непредвидени обстоятелства по смисъла на параграф 2, т. 27 и/или изключителни обстоятелства по смисъла на параграф 2, т. 17 от допълнителните разпоредби на ЗОП.

(2) В случай че страната, която е следвало да изпълни свое задължение по договора, е била в забава, тя не може да се позовава на непредвидени и/или изключителни обстоятелства.

(3) Страната, засегната от непредвидени и/или изключителни обстоятелства, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок три дни от настъпването им. При неуведомяване се дължи обезщетение за настъпилите от това вреди.

(4) Докато траят непредвидени и/или изключителни обстоятелства, изпълнението на задълженията на свързаните с тях насрещни задължения се спира.

**XIV. УСЛОВИЯ И РЕД ЗА ПРЕКРАТЯВАНЕ НА ДОГОВОРА**

**Чл. 41.** Настоящият договор се прекратява:

**1.** С окончателното му изпълнение;

**2.** По взаимно съгласие на страните, изразено в писмена форма;

**3.** При виновно неизпълнение на задълженията на една от страните по договора с 10-дневно писмено предизвестие от изправната до неизправната страна.

**Чл. 42.** (1) **ВЪЗЛОЖИТЕЛЯТ** може да прекрати договора без предизвестие, когато **ИЗПЪЛНИТЕЛЯ** бъде обявен в несъстоятелност или когато е в производство по несъстоятелност или ликвидация.

(2) **ВЪЗЛОЖИТЕЛЯТ** може да прекрати договора едностранно с 14-дневно предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на **ИЗПЪЛНИТЕЛЯ** и одобрени от **ВЪЗЛОЖИТЕЛЯ** дейности по изпълнение на договора.

(3) **ВЪЗЛОЖИТЕЛЯТ** прекратява този договор в случаите по чл. 118 от ЗОП.

**XV.КОНФИДЕНЦИАЛНОСТ**

**Чл. 43.(1) ИЗПЪЛНИТЕЛЯТ** и **ВЪЗЛОЖИТЕЛЯТ** приемат за конфиденциална всяка информация, получена при или по повод изпълнението на настоящия договор.

**(2)** **ИЗПЪЛНИТЕЛЯТ** се задължава да не предоставя на трети лица никакви документи и/или информация относно изпълнението на договора, без изричното писмено съгласие на **ВЪЗЛОЖИТЕЛЯ**, както и да не разпространява информацията, станала му известна при и по повод на изпълнението на договора. **ИЗПЪЛНИТЕЛЯТ** се задължава да осигури спазването на това задължение и от неговите служители, подизпълнители и консултанти.

**(3)** **ВЪЗЛОЖИТЕЛЯТ** гарантира конфиденциалност при използването на всички документи, предоставени от **ИЗПЪЛНИТЕЛЯ** в изпълнение на договора.

**XVII. ПРЕХОДНИ И ЗАКЛЮЧИТЕЛНИ РАЗПОРЕДБИ**

**Чл. 44.** (1) Всички съобщения до **ИЗПЪЛНИТЕЛЯ**, касаещи предмета на договора се изпращат на адреса, посочен в договора.

**(2)** Всички съобщения до **ВЪЗЛОЖИТЕЛЯ**, касаещи предмета на договора се изпращат на адреса, посочен в договора.

**(3)** Ако някоя от страните промени адреса си за кореспонденция е длъжна да уведоми другата страна в срок до 3 /три/ работни дни.

**Чл. 45.** Настоящият договор влиза в сила от датата на подписването му и може да бъде изменян по изключение, при условията на чл. 116 от ЗОП.

**Чл. 46. (1)** За неуредените по този договор въпроси във връзка със сключването, изпълнението и прекратяването на договора, се прилагат разпоредбите на Закона за обществените поръчки, Правилника за прилагане на закона за обществените поръчки, Търговския закон и на Закона за задълженията и договорите.

**(2)** По отношение на изпълнение на енергоспестяващите мерки се прилагат Закона за енергийната ефективност, НАРЕДБА № Е-РД-04-3 от 04.05.2016 г. за допустимите мерки за осъществяване на енергийни спестявания в крайното потребление, начините на доказване на постигнатите енергийни спестявания, изискванията към методиките за тяхното оценяване и начините за потвърждаването им, както и всички други нормативни актове, касаещи енергоспестяващите мерки предмет на договора.

**(3)** Всички спорове по този договор ще се уреждат чрез преговори между страните, а при непостигане на съгласие – ще се отнасят за решаване по реда на ЗОП и/или от компетентния съд в Република България.

**Настоящия договор се съставя в три еднообразни екземпляра, два за възложителя и един за изпълнителя.**

Неразделна част от Договора са следните приложения:

**ПРИЛОЖЕНИЯ:**

1. Техническо предложение на ИЗПЪЛНИТЕЛЯ;
2. Ценово предложение на ИЗПЪЛНИТЕЛЯ
3. Методика за отчитане на гарантирания резултат
4. Погасителен план
5. Доклад за енергийна ефективност

**ЗА ВЪЗЛОЖИТЕЛ:**  **ЗА ИЗПЪЛНИТЕЛ:**

**доц. ИВАЙЛО СИМЕОНОВ**

***Кмет на Община Елин Пелин***

**…………………………………..**

***Главен Счетоводител***